recursal/SuperWikiNEXT-32B huggingface dataset:
**பிணக்கூறு ஆய்வு** (*autopsy*, சவப் பரிசோதனை, பிரேதப் பரிசோதனை) —மேலும் **இறப்பிற்கு பிந்தைய சோதனை** (*post-mortem examination*), **மரித்த திசு ஆய்வு**  (*necropsy*, குறிப்பாக மனிதரல்லா பிணங்களுக்கு), *autopsia cadaverum*, அல்லது **சட்டம்சார் பிணக்கூறாய்வு** (*obduction*) — மிகவும் தனித்தன்மையுடைய அறுவை மருத்துவமுறையாகும். பிணத்தை நன்கு ஆராய்ந்து இறப்பின் காரணத்தையும் ஏற்பட்ட விதத்தையும் அறிவதும் உடலிலிருந்த நோய் அல்லது காயத்தினை மதிப்பிடுவதும் ஆகும். இந்த மருத்துவமுறையை பொதுவாக நோயியலில் சிறப்பான பயிற்சி பெற்ற மருத்துவர் மேற்கொள்வார். இது உயிர்த்திசு சோதனைக்கு எதிரானது.

பிணக்கூறு ஆய்வுகள் சட்ட அல்லது மருத்துவக் காரணங்களுக்காக நடத்தப்படுகின்றன. ஓர் குற்றம் நிகழ்ந்தநிலையில் தடவவியல் பிண ஆய்வு மேற்கொள்ளப்படுகிறது. காரணமறியா இறப்புக்களின்போது மருத்துவ அறிவிற்காக ஏன்,எப்படி என அறிய மேற்கொள்ளப்படுகிறது. மருத்துவ ஆராய்ச்சிக்கல்விக்காகவும் சில பிண ஆய்வுகள் மேற்கொள்ளப்படுகின்றன. பிண ஆய்வை மேற்புற ஆய்வு மட்டுமே போதுமானவை என்றும் முறையாக உடலை அறுத்து உட்புறச் சோதனைகள் நடத்தப்பட வேண்டியவை இருவகையாகப் பிரிக்கலாம். உட்புறச் சோதனைகளை நடத்த அண்மித்த உறவினரின் அனுமதி தேவையாக இருக்கும். உட்புறச் சோதனைகள் முடிவுற்ற பின்னர் உடல் மீண்டும் திறந்த காயங்கள் மூடப்பட்டு பழையநிலைக்கு வருமாறு தைக்கப்படும்.

இதனையும் காண்க
--------------

* பிணச்சீரமைப்பு
* பிரேதப் பரிசோதனை அறிக்கை

மேற்கோள்கள்
-----------

1. ↑  Autopsy (Post Mortem Examination, Necropsy)
2. ↑  இனி உடல்களைக் கூறுபோடும் பிரேதப் பரிசோதனை வேண்டாம்... வந்துவிட்டது மெய்நிகர் பிரேதப் பரிசோதனை! #VirtualAutopsy

வெளி இணைப்புகள்
---------------

விக்கிமீடியா பொதுவகத்தில்,  
 ***பிணக்கூற்று ஆய்வுகள்***   
என்பதின் ஊடகங்கள் உள்ளன. 

 
விக்கிமூலத்தில் 1911ஆம் ஆண்டு பிரித்தானிக்கா கலைக்களஞ்சியத்தில் உள்ள about கட்டுரையின் உரை ***பிணக்கூறு ஆய்வு*** உள்ளது.
* Autopsy - a detailed description by a pathologist complete with cartoon figures.
* The Virtual Autopsy - a site from the University of Leicester where one examines the patient, looks at the (medical) history and gets a try at the diagnosis.
* How Stuff Works - Autopsies
* *Autopsy of a Murder* பரணிடப்பட்டது 2007-03-15 at the வந்தவழி இயந்திரம் - An interactive exploration of a murder scene and the science involved in a criminalistic investigation: autopsy and laboratory expertise. Produced by the Montreal Science Centre for its namesake exhibition.
Moon shown in planetarium dome.
அண்ணா அறிவியல் மையம் என்ற கோளரங்கம் இந்தியாவின் திருச்சிராப்பள்ளியில் அமைந்துள்ளது.

நுழைவுவாயில்

அமைவிடம்
--------

இந்தக் கோளரங்கம் திருச்சிராப்பள்ளி பன்னாட்டு வானூர்தி நிலையத்திற்கு அருகிலுள்ள திருச்சி மற்றும் புதுக்கோட்டை இடையேயான  தேசிய நெடுஞ்சாலை 210 யில் அமைந்துள்ளது.

வரலாறு
------

திருச்சிராப்பள்ளியில் உள்ள அண்ணா அறிவியல் மையம், தமிழக அரசால் ஜூன் 10, 1999 அன்று திறக்கப்பட்டது. இந்த மையத்திற்கு அருகிலுள்ள மாவட்டங்களான  புதுக்கோட்டை, தஞ்சாவூர், பெரம்பலூர், திண்டுக்கல், கரூர் மற்றும் மதுரை போன்ற  மாவட்டங்களில் இருந்து பள்ளி மற்றும் கல்லூரி மாணவர்கள் கோள்களைப் பார்வையிட வருகிறார்கள்.

அம்சங்கள்
---------

இந்தக் கோளரங்கத்தில் "சுற்றுச்சூழல் தொகுப்பு" உள்ளது. இதன் கருப்பொருள்கள்: சுற்றுச்சூழல் அமைப்புகள், உயிர்-புவிசார் வேதியியல் சுழற்சிகள், உயிர்-வேறுபாடு மற்றும் பாதுகாப்பு ஆகியவையாகும். இதில்  "ஷார்க் தீவு", மேஜிக் ஷோ, ரோலர் கோஸ்டர் போன்ற பல முப்பரிமானப் படங்கள் உள்ளது.  மேலும் இதில் ''விஜயன் பிரசார்", என்ற எடுசாட் வசதியைக் கொண்டுள்ளது.  இதன் மூலம் 50 க்கும் மேற்பட்ட நாடுகளில்  உள்ள அறிவியல் மையங்களைப் பற்றிய விவரங்களை அறியலாம்.

நிகழ்ச்சிகள்
------------

இங்கு நிகழ்ச்சிகள் தமிழ் மற்றும் ஆங்கிலம் ஆகிய இரண்டு மொழிகளில் உள்ளது. தமிழ் நிகழ்ச்சிகள் காலை 10.30, 1.00 மணி மற்றும் 3.30 மணிக்கும். ஆங்கில நிகழ்ச்சிகள் 11.45 மணி, 2.15 மணி மற்றும் 4.45 மணியிலும் நடைபெறும்.

இவற்றையும் காண்க
----------------

* List of planetariums

சான்றுகள்
---------

1. ↑  ""அண்ணா அறிவியல் மையம் புதிய கோளரங்கம் திட்டத்தை அறிமுகப்படுத்துகிறது".". *தி இந்து*. 22 மார்ச்சு 2011.. பார்த்த நாள்: 31 July 2011.
2. ↑
3. ↑  "திருச்சி அண்ணா அறிவியல் மையத்தில் புதிய 3D படம் ஃப்ளாஷ் நியூஸ் இன்று - ஆன்லைன் செய்தி இதழ்". Flashnewstoday.com. 2011-05-22. 2011-05-23 அன்று மூலம் பரணிடப்பட்டது. 2011-07-31 அன்று பார்க்கப்பட்டது.
4. ↑  "திருச்சி அண்ணா அறிவியல் மையம் எடுசாட் வசதி பெறுகிறது". *தி இந்து*. 25 June 2007. Archived from the original on 10 நவம்பர் 2012.. பார்த்த நாள்: 31 July 2011.
5. ↑  "காப்பகப்படுத்தப்பட்ட நகல்". 2017-06-07 அன்று மூலம் பரணிடப்பட்டது. 2017-05-26 அன்று பார்க்கப்பட்டது.

ஜுராசிக் கால விலங்கின மாதிரிகள் கொண்ட ஒரு பூங்கா முக்கிய கட்டிடத்தின் அருகே அமைந்துள்ளது.

வெளிஇணைப்புகள்
--------------

* Website
**அண்ணா திராவிடர் கழகம்** ஒரு தமிழக அரசியல் கட்சியாகும். 2018 சூன் 10 அன்று வி. கே. சசிகலாவின் சகோதரரான வி. கே. திவாகரன், இக்கட்சியைத் தொடங்கினார்.

புதிய அமைப்பு தொடக்கம்
----------------------

சொத்துக் குவிப்பு வழக்கில் சசிகலா சிறைக்கு சென்றதால் ஓ. பன்னீர்செல்வம் ஓர் அணியிலும், க.பழனிசாமி மற்றும் டி. டி. வி. தினகரன் ஒரு அணியில் இருந்தனர். 

பின்னர் க.பழனிச்சாமியும், ஓ. பன்னீர் செல்வமும் பல்வேறு கட்ட பேச்சு வார்த்தைகளுக்கு பின் இணைந்தனர். இதனால் சசிகலாவின் சகோதரரி மகனான டி. டி. வி. தினகரன், அம்மா மக்கள் முன்னேற்றக் கழகம் என்ற பெயரில் புதிய கட்சியைத் தொடங்கினார்.

இதனால் டி. டி. வி. தினகரனுக்கும், சசிகலாவின் சகோதரர் திவாகரனுக்கும் இடையே கருத்து வேறுபாடு ஏற்பட்டது. இதனால் 'அம்மா அணி' என்ற பெயரில் திவாகரன் புதிய அமைப்பு ஒன்றைத் தொடங்கினார். பின்னர் அதை கட்சியாக மாற்றினார்.

கட்சியின் பெயர்
---------------

திருவாரூர், மன்னார்குடியில் தனது கட்சியின் பெயர் மற்றும் கொடியை சூன் 10, 2018 அன்று அறிமுகப்படுத்தினார். தனது கட்சியின் பெயர் *அண்ணா திராவிடர் கழகம்* என்றும் கட்சி கொடியானது கருப்பு, சிவப்பு, வெள்ளை நிறக்கொடியின் நடுவே பச்சை நிறத்தில் நட்சத்திரம் ஆகியவை உள்ளது.

மேற்கோள்கள்
-----------

1. ↑  "அண்ணா திராவிடர் கழகம்'புதிய கட்சி தொடங்கினார் திவாகரன்". தினகரன் (சூன் 11, 2018)
2. ↑  "அண்ணா திராவிடர் கழகம்: கட்சியின் பெயரை அறிவித்தார் திவாகரன்; கொடியும் அறிமுகம்".தினத் தந்தி (சூன் 10, 2018)
**ஜெலாய் ஆறு**; (மலாய்: *Sungai Jelai*; ஆங்கிலம்: *Jelai River*) என்பது மலேசியாவின் பகாங் மாநிலத்தின் வழியாகப் பாயும் ஆறு ஆகும். 97 கி. மீ. நீளமுடைய இந்த ஆறு, பகாங் மாநிலத்தில் மிக முக்கியமான ஆறுகளில் ஒன்றாகக் கருதப்படுகிறது.

இந்த ஜெலாய் ஆறு, கேமரன் மலையில் உற்பத்தியாகிறது. பின்னர் தெம்பிலிங் ஆற்றுடன் இணைகிறது. பின்னர் பகாங் ஆற்றுடன் கலந்து, தென்சீனக் கடலில் கலக்கிறது. 

ஜெலாய் ஆறு; தெம்பிலிங் ஆறு ஆகிய ஆறுகளின் மூலமாக உருவாகும் பகாங் ஆற்றின் வடிநிலப் பகுதியின் பரப்பளவு 29,300 சதுர கி.மீ ஆகும். இந்தப் பரப்பில் 27,000 சதுர கி.மீ. அளவிற்கு பகாங் மாநிலத்திலேயே அமைந்துள்ளது.

ஆற்றின் வழித்தடங்கள்
--------------------

தித்திவாங்சா மலைத்தொடரின் *(Titiwangsa Mountains)* மேல் சரிவுகளில் உள்ள கேமரன் மலையில் இருந்து ஜெலாய் ஆறு *(Jelai River)*, தென்கிழக்கு திசையை நோக்கிப் பாய்கிறது. அதன் பின்னர் தெம்பிலிங் ஆற்றுடன் *(Tembeling River)* இணைவதற்கு முன்பாக கோலா லிப்பிஸ் வழியாகப் பாய்கிறது.

தெம்பிலிங் ஆறு, பகாங் மற்றும் திராங்கானு மாநிலங்களின் எல்லையில் உள்ள உலு தெம்பிலிங்கில் தொடங்கி தென்கிழக்கு திசையில் நகர்ந்து கோலா தகான் வழியாகக் கடந்து செல்கிறது. 

பகாங் ஆறு, தெற்கு திசையில் கடந்து ஜெராண்டுட், கோலா குராவ், கெர்டாவ் *(Kerdau)* மற்றும் தெமர்லோ ஆகிய பகுதிகளைக் கடந்து செல்கிறது. மெங்காராக் *(Mengkarak)* எனும் இடத்தில், வடகிழக்கு நோக்கி திரும்பி செனோர் *(Chenor)* வழியாகப் பாய்ந்து பின்னர் லுபோக் பாக்கு *(Lubuk Paku)* கிராமத்தை அடைந்து, லெபார் என்ற இடத்தில் கிழக்குத் திசையை நோக்கி திரும்புகிறது. 

### லிப்பிஸ் ஆறு

ஜெலாய் ஆற்றின் கிளை ஆறான லிப்பிஸ் ஆறு; பகாங் மற்றும் பேராக் மாநிலங்களின் எல்லையில் உள்ள ரவுப் மாவட்டத்தின் உலு சுங்கை *(Ulu Sungai)* எனும் இடத்தில் உற்பத்தியாகிறது. 

ஜெலாய் ஆறு முடிவு அடையும் இடத்தில் கோலா லிப்பிஸ் எனும் இடத்தில் தன் பயணத்தை நிறைவு செய்கிறது. 

### நகரங்கள் மற்றும் பாலங்கள்

ஜெலாய் ஆறு மற்றும் தெம்பிலிங் ஆறு ஆகிய ஆறுகள் சங்கமிக்கும் இடத்தில் இருந்து 15 கி.மீ. தொலைவில் ஜெராண்டுட் நகரம் அமைந்துள்ளது. தெமர்லோ நகரம், செமந்தான் ஆறும்; பகாங் ஆறும் சங்கமிக்கும் இடத்திற்கு அருகில் உள்ளது.

மேற்கோள்கள்
-----------

1. ↑  "Sungai Jelai, Pahang, Malaysia".
2. ↑  "Pahang River" (PDF). Bereau of Metereology. 23 நவம்பர் 2017 அன்று பார்க்கப்பட்டது.
3. ↑  "Pahang River, river in Pahang region, West Malaysia (Malaya). It is the longest river on the Malay Peninsula. It rises in two headstreams, the Jelai and Tembeling, about 10 miles (16 km) north of Jerantut". *www.britannica.com* (ஆங்கிலம்). 9 April 2022 அன்று பார்க்கப்பட்டது.

மேலும் காண்க
------------

* மலேசிய ஆறுகளின் பட்டியல்
* தாமான் நெகாரா
* தித்திவாங்சா மலைத்தொடர்
* கேமரன் மலை

| * பா
* உ
* தொ
 பகாங் மாநிலத்தின் ஆறுகள் |
| --- |
| ஆறுகள் | 
* எண்டாவ் ஆறு
* ஜெலாய் ஆறு
* குவாந்தான் ஆறு
* பகாங் ஆறு
* ரொம்பின் ஆறு
* தகான் ஆறு
* தெம்பிலிங் ஆறு

 |
| மலேசியாவின் மிகப்பெரிய ஆறு - பகாங் ஆறு |
**வீராக்கன்** தமிழ்நாட்டில் அரியலூர் மாவட்டத்தில் செந்துறை வட்டத்தில் உள்ள ஒரு கிராமம். இது ஜெயங்கொண்டத்தில் இருந்து 15 கி.மீ தொலைவிலும், செந்துறையில் இருந்து 11 கி.மீ தொலைவிலும், அரியலூரில் இருந்து 30 கி.மீ தொலைவிலும் உள்ளது.இங்கு அரசு உதவி பெறும் நடுநிலைப்பள்ளி (காந்தி கலா நிலையம்) உள்ளது.

இதன் அருகிலேயே 2012 ம் ஆண்டு முதல் பாரத ஸ்டேட் வங்கியின் பொன்பரப்பி கிளையின் வாடிக்கையாளர் சேவை மையமும், 2014 ம் ஆண்டு முதல் பகுதி நேர நூலகமும் இயங்கி வருகிறது. இங்கு வீரனார் கோயில், ஐயனார் கோயில்,சாலியங்கோவில் (மல்யுத்த ஐயனார் மதுரை வீரன் கோயில்),விநாயகர் கோயில், மாரியம்மன் கோயில், ஆதிபராசக்தி கோயில் உள்ளது. ஒவ்வொரு வருடமும் மாசி மாதம் மஹாசிவராத்திரி அன்று ஐயனார் கோயிலில் ஊர்கூடி விமர்சியாக திருவிழா நடைபெறும்.ஒவ்வொரு வருடமும் தைப்பொங்கலை முன்னிட்டு தமிழர் திருநாள் (கரிநாள்) அன்று கிராமத்து இளைஞர்களால் தமிழர் திருநாள் கொண்டாடபடும் இந்த நிகழ்வில் சிறுவர்,சிறுமிகளும், இளைஞர்,இளைஞிகளும் பல்வேறு விளையாட்டுப் போட்டிகளிலும் கலந்து கொண்டு மகிழ்ச்சியுடன் கொண்டாடுவர்.

இங்கு பெரும்பாலானோர் ஆசிரியப்பணியிலும், காவல் துறையிலும் பணிபுரிகின்றனர்.
இமாம் **ஜலாலுத்தீன் அல்-சுயூத்தி** (*Jalal al-Din al-Suyuti*, அரபு மொழி: جلال الدين السيوطي‎; அண். கிபி 1445–1505) என்பவர் எகிப்திய இசுலாமிய அறிஞரும், சட்ட நிபுணரும், ஆசிரியரும், நடுக்காலப் பகுதியில் பிரபலமான ஒரு அரபு எழுத்தாளரும் ஆவார். இசுலாமிய இறையியலில் இவர் பல நூல்களை எழுதியுள்ளார்.

இமாம் சுயூத்தி எகிப்தின் தலைநகரான கெய்ரோவில் பிறந்தார். சிறு வயதிலேயே அனாதையாக இருந்த இவர் சகல கலைகளிலும் பிரசித்தி பெற்று விளங்கினார். இளம் வயதில் அரபு நாடுகளுக்கும், இந்தியாவுக்கும் கல்வி கற்பதற்காகப் பல தடவைகள் பயணம் செய்தார். 1486 ஆம் ஆண்டில் கெய்ரோவில் உள்ள பேபார்சு பள்ளிவாசலில் தலைமை அதிகாரியாக நியமிக்கப்பட்டார். இசுலாமிய மார்க்க அறிவைத் தனது 40 ஆவது வயது வரை கற்பித்து வந்தார். அதன் பின்னர் மனிதர்களுடனான சகவாசத்தைத் துண்டித்துக்கொண்டு மார்க்க ஞான நூல்களை எழுதுவதில் தமது காலத்தைக் கழித்தார். ஏறத்தாழ 600 நூல்களை இவர் எழுதியுள்ளார்.

இமாம் சுயூத்தி, இமாம் ஜலாலுத்தீன் அல்மஹல்லீ (றலி) என்பவரோடு இணைந்து எழுதிய ' தப்சீருல் ஜலாலைன் ' என்னும் நூல் இலங்கை, மற்றும் இந்தியா ஆகிய நாடுகளில் உள்ள அரபிக் கல்லூரிகளில் பாடத்திட்டத்திற்கமைய கற்பிக்கப்பட்டு வருகின்றது.

இமாம் சுயூத்தி தமது 60 ஆம் வயதில் கி.பி. 1505 ம் ஆண்டு தனது பிறந்த இடமாகிய கெய்ரோ நகரத்தில் காலமானார்.

உசாத்துணை
---------

* Tafsir al-Jalalayn in English பரணிடப்பட்டது 2016-02-06 at the வந்தவழி இயந்திரம்

வெளி இணைப்புகள்
---------------

* Dhanani, Alnoor (2007). "Suyūṭī: Abū al‐Faḍl ʿAbd al‐Raḥmān Jalāl al‐Dīn al‐Suyūṭī". *The Biographical Encyclopedia of Astronomers*.  Ed. Thomas Hockey et al. New York: Springer. 1112–3. ISBN 978-0-387-31022-0.  (PDF version)
* Imam Suyuti Biography and Works at SunniPort பரணிடப்பட்டது 2011-09-28 at the வந்தவழி இயந்திரம்
**வீராச்சாமி உணவு விடுதி** (**Veeraswamy**), இங்கிலாந்தின் இலண்டன் நகரத்தின் வெஸ்ட்மின்ஸ்டர் பகுதியின் ரீஜெண்ட் தெருவில் 1926ஆம் ஆண்டு முதல் செயல்படும் இந்திய உணவகம் ஆகும். இதனை எட்வர்டு பால்மோர் எனும் ஆங்கிலோ-இந்தியர் நிறுவினார். இதுவே ஐக்கிய இராச்சியத்தின் மிகப்பழமையான இந்திய உணவகம் ஆகும். எட்வர்டு பால்மோரின் முன்னோரான வீராச்சாமி பெயரில் இந்த உணவகத்தை துவக்கினார். துவக்க காலத்தில் ஆங்கிலோ-இந்தியர்களுக்கான உணவுகளை சமைத்தார். தற்போது இந்த வீராச்சாமி உணவகத்தில் வட இந்திய பஞ்சாபி, லக்னோ, காஷ்மீர் உணவு வகைகளும், தென்னிந்தியா உணவு வகைகளும் கிடைக்கிறது.

மேற்கோள்கள்
-----------

1. ↑  Singh, Rashmi Uday (26 April 2006). "Metro Plus Chennai". *தி இந்து*. Archived from the original on 6 டிசம்பர் 2007. .
2. ↑  Gill, AA (23 April 2006). "Veeraswamy". *தி டைம்ஸ்* (London). .
3. ↑  Veeraswamy, Evening Standard, 27 February 2001

வெளி இணைப்புகள்
---------------

* வீராச்சாமி உணவகத்தின் இணையதளம்

மேலும் படிக்க
-------------

* Veeraswamy, E. P. - *Indian Cookery: For Use in All Countries* (Herbert Joseph, 1936)

உ
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**பதிற்றுப்பத்து நான்காம்பத்து** |

சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில்
**களங்காய்க்கண்ணி நார்முடிச்சேரல்**, பண்டைத் தமிழகத்தின் முப்பெரும் அரச மரபுகளில் ஒன்றான சேர மரபைச் சேர்ந்த ஒரு மன்னன். சங்க இலக்கியங்களில் ஒன்றான பதிற்றுப்பத்தின் நான்காம் பத்து இவனைப் பாடுகிறது. இதனைப் பாடியவர், காப்பியாற்றுக் காப்பியனார் என்னும் புலவர். இப் பதிகத்துள் இவன் *....சேரலாதற்கு வேளாவிக் கோமான் பதுமன் தேவி ஈன்ற மகன்....* எனக் குறிப்பிடப்பட்டுள்ளான்.. பதுமன் தேவி வேள் அரசனின் மகள்.

களங்காய்க்கண்ணி விளக்கம்
------------------------

* களாக்காய் போன்ற கருநிற மணிகளையும், முத்துக்களையும் பொன் இழைகளில் கோத்து பட்டுத்துணியில் வைத்துத் தைத்துச் செய்த மாலை. இந்த மாலையை இவன் தலைமுடியாக (தலைப்பாகை போன்ற மகுடம்) அணிந்துகொண்டிருந்தான்.
* எழுமுடி மார்பன்

காலம்
-----

பிற சங்ககால மன்னர்களைப் போலவே இவனது காலமும் தெளிவாக அறியப்படவில்லை. எனினும் இவனைப் பாடிய கல்லாடனார் என்னும் புலவர், தலையானங்காலத்துச் செருவென்ற நெடுஞ்செழியனைப் பற்றியும் பாடியுள்ளார். இதனால் இப் பாண்டிய மன்னனும், நார்முடிச் சேரலும் ஏறத்தாழ ஒரே காலத்தவர் எனக் கருதப்படுகின்றது. இவன் 25 ஆண்டுகள் வரை ஆட்சி செய்ததாகக் கருதப்படுகிறது.

செயல்கள்
--------

பூழி நாட்டுக்குப் படை எடுத்துச் சென்றது, நன்னன் என்னும் மன்னனைத் தோற்கடித்தது போன்றவற்றை இவனது பெருமைகளாகச் சங்கப்பாடல்கள் எடுத்துக் கூறுகின்றன. அகநானூற்றில் உள்ள ஒரு பாடலில் கல்லாடனார், "......இரும்பொன்வாகைப் பெருந்துறைச் செருவில் பொலம்பூண் நன்னன் பொருதுகளத்து ஒழிய வலம்படு கொற்றம் தந்த வாய்வாள் களங்காய்க்கண்ணி நார்முடிச் சேரல்....." என்று நன்னனைத் தோற்கடித்தமை பற்றிக் கூறுகிறார். இந்த நன்னன் கடம்பு மரத்தைக் காவல்மரமாகக் கொண்ட அரசன். சிறந்த வள்ளல். கடம்பின் பெருவாயில் இவனது தலைநகர். போர் வாகைப்பெருந்துறை என்னுமிடத்தில் நடைபெற்றது.

பதிற்றுப்பத்து பாடல் தரும் செய்திகள்
------------------------------------

* நன்னனை வென்று அவனது காவல்மரமான வாகைமரத்தை வெட்டி வீழ்த்தினான். இந்த வெற்றிக்குப் பின்னர் நேரி மலையைத் தொழுதான்.
* நெடுமிடல், கொடுமிடல் ஆகியோரை வென்றான்.
* தோட்டி மலையை வென்றான்.
* தன் மக்கள் குடிபெயர்வதைத் தடுத்தான்.
* வண்டன் காவல் புரிந்த தூங்கெயில் போல் செல்வ வளம் மிக்கவன்.
* நகைவர்க்கு (மக்களை மகிழ்ச்சியில் ஆழ்த்தும் கலைஞர்களுக்கு) அரண்.
* இவன் மனைவி செம்மீன் (அருந்ததி விண்மீன்) போலக் கற்புடையவள்.

அடிக்குறிப்புகள்
----------------

1. ↑  புலியூர்க் கேசிகன், 2005. பக்.194
2. ↑  வாலிதின் நூலின் இழையா நுண்மயிர் இழைய … சிலம்பி கோலிய அலங்கல் போர்வையின் இலங்குமணி மிடைந்த பசும்பொன் படலத்து அவிர் இழை தைஇய நார்முடி - பதிற்றுப்பத்து 39
3. ↑  பதிற்றுப்பத்து 40
4. ↑  புலியூர்க் கேசிகன், 2002. பக். 189 (அகநானூறு 199)
5. ↑  பதிற்றுப்பத்து 40
6. ↑  பதிற்றுப்பத்து 32
7. ↑  பதிற்றுப்பத்து 38
8. ↑  துளங்குகுடி விழுத்திணை திருத்தி – பதிற்றுப்பத்து 31
9. ↑  துளங்குகுடி திருத்திய வலம்படு வென்றி – பதிற்றுப்பத்து 32
10. ↑  பதிற்றுப்பத்து 31
11. ↑  பதிற்றுப்பத்து 31, 37
12. ↑  பதிற்றுப்பத்து 31

உசாத்துணைகள்
------------

* புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
* புலியூர்க் கேசிகன், *அகநானூறு மணிமிடை பவளம் தெளிவுரை*, பாரிநிலையம், சென்னை, 2002 (ஏழாம்பதிப்பு)
நீள்வட்ட வரைவுகளின் எண்ணியல் ஆய்வில், *R* வலயத்தின்மீதான **ஜே-கோடு'**j*-line)* என்பது பருநிலை மட்டுகள் திட்டம் ஆகும். இது மட்டுகளின் சிக்கல் சார்ந்த தாகும். இச்சிக்கல், {\displaystyle R} மேலமைந்த நீள்வட்ட வரைவுகளின் சம உருவியல் வகையினங்கள் அடக்கிய கணத்துக்கு {\displaystyle R} வலயத்தை அனுப்புவதைச் சார்ந்தமைகிறது. சிக்கலெண்களினால் அமையும் நீள்வட்ட வரைவுகள் சம உருவியலாக அமைதல், அவற்றின் ஜே மாறிலிகளொத்துபோனல் மட்டுமே இயலும். நீள்வட்ட வரைவுகளின் ஜே மாறிலிகளை அளபுருபன்களாக்கும் உயர்நுண்ணறு வெளி {\displaystyle \mathbb {A} \_{j}^{1}} பருநிலை மட்டு வெளியை விளைவிக்கும். என்றாலும், இது சம உருவியலான நீள்வட்ட வரைவுகளுடன் இருப்பதால் உயர்நுண் வெளி ஆகவியலாது. ஆனால், இது நீள்வட்ட வரைவுகளின் மட்டு அடுக்கைக் கட்டாயமாகக் கட்டியமைக்கிறது.

இது, பின்வருமாறு {\displaystyle \Gamma (1)} எனும் ஒப்புநிலைத் துணைக்குலத்துடன் உறவுடையதாகும்:

{\displaystyle M([\Gamma (1)])=\mathrm {Spec} (R[j])}
இங்கு, {\displaystyle j=0} என்பது {\displaystyle \mathbb {Z} [\zeta \_{3}]} ஆல் சிக்கலெண்முறையில் பெருக்கபட்டும் {\displaystyle j=1728} என்பது {\displaystyle \mathbb {Z} [i]} ஆல் சிக்கலெண்முறையில் பெருக்கபட்டும் அமையுமாறு, *j*-மாறிலி இயல்பாக்கப்படுகிறது.

இந்த *j*-கோடு, {\displaystyle X\_{0}(1)} எனும் 1 இன் மட்டச் செவ்வியல் மட்டு வரைவின் ஆயத்தொலைவுகளைத் தருகிறது; மேலும், இது சிக்கலெண் மட்டு வெளி வீழல்கோடு {\displaystyle \mathbb {P} \_{/\mathbb {C} }^{1}} என்பதற்குச் சம உருவியலாகவும் அமைகிறது.

மேற்கோள்கள்
-----------

1. ↑  Katz, Nicholas M.; Mazur, Barry (1985), *Arithmetic moduli of elliptic curves*, Annals of Mathematics Studies, **108**, Princeton University Press, Princeton, NJ, p. 228, ISBN 0-691-08349-5, MR 0772569.
2. ↑  Katz, Nicholas M.; Mazur, Barry (1985), *Arithmetic moduli of elliptic curves*, Annals of Mathematics Studies, **108**, Princeton University Press, Princeton, NJ, p. 228, ISBN 0-691-08349-5, MR 0772569.
3. ↑  Gouvêa, Fernando Q. (2001), "Deformations of Galois representations", *Arithmetic algebraic geometry (Park City, UT, 1999)*, IAS/Park City Math. Ser. **9**, Amer. Math. Soc. Providence, RI, pp. 233–406, MR 1860043. See in particular p. 378.
**பாரத் அலுமினியம் கம்பெனி லிமிடெட்.** ( **பால்கோ** ) இந்திய அரசாங்கத்தின் சுரங்க அமைச்சகத்தின் கீழ் இந்திய அரசுக்கு சொந்தமான அலுமினிய உற்பத்தியாளர் ஆவார். 2000 ஆம் ஆண்டில், அடல் பிஹாரி வாஜ்பாய் - பாரதிய ஜனதா கட்சி - தேசிய ஜனநாயகக் கூட்டணி - தலைமையிலான அரசாங்கம் ஆட்சியில் இருந்தபோது, இந்திய அரசின் சுரங்க அமைச்சகம் அதை வேதாந்தா ரிசோர்செசுக்கு விற்றது. பால்கோ (BALCO) 1965 ஆம் ஆண்டில் ஒரு மத்திய பொதுத்துறை அலகாக (CPSU) இணைக்கப்பட்டது, மேலும் 2001 ஆம் ஆண்டு வரை இலண்டன் பங்குச் சந்தையில் பட்டியலிடப்பட்ட நிறுவனமான வேதாந்தா ரிசோர்செசு நிறுவனத்தால் கையகப்படுத்தப்படும் வரை மத்திய அரசு-நிறுவனமாக இருந்தது. இந்த அரசு நிறுவனம், இந்திய அலுமினியத் தொழில்துறையுடன் நெருங்கிய தொடர்புடையதாகவும் முக்கியப் பங்கு வகிப்பதாகவும் அமைகிறது. திருவாளர் அபிஜித் பதி, நிறுவனத்தின் தற்போதைய தலைமைச் செயல் அலுவலர் & முழு நேர இயக்குநராக உள்ளார்.

வரலாறு
------

இது ஒரு பொதுத்துறை நிறுவனமாக 1965 ஆம் ஆண்டில் இணைக்கப்பட்டது.  இந்த நிறுவனமே இந்தியாவில் 1974-ஆம் ஆண்டிலேயே அலுமினியம் உற்பத்தியைத் தொடங்கிய இந்தியாவின் முதல் பொதுத்துறை நிறுவனமாகும். 2001 ஆம் ஆண்டு வரை, பால்கோ (BALCO) ஒரு பொதுத்துறை நிறுவனமாக 100% இந்திய அரசுக்கு சொந்தமானதாக இருந்து வந்தது. 2001 ஆம் ஆண்டில், ஸ்டெர்லைட் இண்டஸ்ட்ரீஸ் இந்தியா லிமிடெட் நிறுவனத்திற்கு ஆதரவாக 51% பங்கு மற்றும் நிர்வாகக் கட்டுப்பாட்டை இந்திய அரசு விலக்கிக் கொண்டது. பொதுத் துறை நிறுவனமாகச் சிறப்பாகச் செயல்படாமல் இருந்த நிறுவனம் தனியார்மயமாக்கப்பட்டதற்குப் பின்னால் ஒரு சிறிய வரலாறு இருக்கிறது. தனியார்மயமாக்கலை ஆதரிப்பவர்கள் மற்றும் அதை எதிர்த்தவர்கள் என மக்கள் மத்தியில் அல்லது பால்கோ ஊழியர்களிடையே குழுக்கள் உருவாக்கப்பட்டன. தனியார்மயத்தை எதிர்த்து மாலை வேளைகளில் பேரணிகளும் ஊர்வலங்களும் நடத்தப்பட்டு அதை ஆதரித்தவர்கள் சிறுபான்மையினராக விடப்பட்டனர். இறுதியில், திட்டமிட்டபடி செயல்கள் நடந்தன, மேலும் நிறுவனம் ஸ்டெர்லைட்டின் கீழ் கொண்டுவரப்பட்டது. பால்கோ நிறுவனத்தின் முதலீட்டை திரும்பப் பெறுவதில் ஊழல் நடந்ததாக குற்றச்சாட்டு எழுந்தது.

சாதனைகள்
--------

" இடைப்பட்ட தூரம் பாயும் ஏவுகணை "- அக்னி மற்றும் "மேற்பரப்பு ஏவுகணை" - பிருத்வி ஆகியவற்றிற்கான சிறப்பு அலுமினிய உலோகக் கலவைகளை உருவாக்கியது பால்கோவின் குறிப்பிடத்தக்க சாதனைகளாகும். பால்கோ (BALCO) இந்திய அலுமினியத் தொழிலில் முதன்முதலில் உலோகக் கலவைகளாலான தண்டுகளை உற்பத்தி செய்துள்ளது, இது அனைத்து அலுமினிய உலோகக் கலவைகளாலான கடத்திகளுக்கும் ஒரு மூலப்பொருள் ஆகும், இது இன்றைய மின்னாற்றல் கடத்திச் செல்லும் வழித்தடங்களுக்கு மிகவும் தேவைப்படுகிறது.

விமர்சனம்
---------

### பாதுகாப்பு கவலைகள்

2009 செப்டம்பர் 23 அன்று சத்தீஸ்கரின் கோர்பாவில் உள்ள பால்கோ உருக்காலையில் கேனன் டன்கர்லி & கம்பெனியின் கட்டுமானத்தில் இருந்த புகைபோக்கி திடீரென உருக்குலைந்த விபத்தில் 49 தொழிலாளர்கள் கொல்லப்பட்டனர் .

மேற்கோள்கள்
-----------

1. ↑  "Bharat Aluminium Company Ltd. (BALCO) | Balco Team | Board of Directors". *www.balcoindia.com*. 23 November 2018 அன்று பார்க்கப்பட்டது.
2. ↑  "History". Balco. 26 April 2006 அன்று மூலம் பரணிடப்பட்டது. 20 August 2006 அன்று பார்க்கப்பட்டது.
3. ↑  "Battle over Balco". *www.frontline.in*. 5 October 2017 அன்று பார்க்கப்பட்டது.
4. ↑  "Profile". Balco. 4 செப்டம்பர் 2018 அன்று மூலம் பரணிடப்பட்டது. 4 September 2018 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**சண்டேரி தொல்லியல் அருங்காட்சியகம்** இந்தியாவின் மத்தியப் பிரதேச மாநிலத்தில் உள்ள சண்டேரி என்னும் இடத்தில் உள்ளது. தில்லியையும் போபாலையும் இணைக்கும் தொடர்வண்டிப் பாதையில் லலித்பூரில் இருந்து 40 கிலோமீட்டர் தொலைவில் இது அமைந்துள்ளது. மிகவும் அறியப்பட்ட மத்திய கால நகரமான சண்டேரியின் சுற்றாடலில் பல பெரிய நினைவுச்சின்னங்களும், பாதுகாப்பு அரண்களும், பண்பாட்டு மரபுகளை விளக்கும் பல்வேறு பொருட்களும் காணப்படுகின்றன. இவ்விடம், மௌரியர், சுங்கர், நாகர், குப்தர், புசியபூதிகள், பிரதிகாரர் எனப் பல மரபினரால் ஆளப்பட்டதற்கான சான்றுகள் இங்கே மேற்கொள்ளப்பட்ட அகழ்வாய்வுகளின் மூலம் கிடைத்துள்ளன. 

இங்கே அமைந்துள்ள தொல்லியல் கள அருங்காட்சியகம் 1999 ஆம் ஆண்டு ஏப்ரல் மாதம் 3 ஆம் தேதி திறந்துவைக்கப்பட்டது. இங்குள்ள பெரும்பாலான காட்சிப்பொருட்கள், இப்பகுதியில் அழிந்த நிலையில் உள்ள கோயில்களில் இருந்து கிடைத்த கட்டிடக் கூறுகள், சிற்பங்கள் போன்றவையாகும். இவை பெரும்பாலும் 10 ஆம் நூற்றாண்டுக்கும் 12 ஆம் நூற்றாண்டுக்கும் இடைப்பட்ட காலத்தைச் சேர்ந்தவை.

இவற்றையும் பார்க்க
------------------

* இந்தியாவில் உள்ள அருங்காட்சியகங்களின் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2017-10-02 at the வந்தவழி இயந்திரம்
வலை அசைவியக்கம், ஒழுங்குறு ஐங்கோணப் பன்னிருமுகப் பட்டகம் மடித்தல் காட்சி
ஒழுங்குறு பன்னிருமுகப் பட்டக முப்பருமானப் படிமம்
Crystal **Co20L12** பன்னிருமுகப் பட்டகத்தின் படிகக் கட்டமைப்பு, Kai Wu, Jonathan Nitschke and co-workers, University of Cambridge, *Nat. Synth.* **2023**, DOI:10.1038/s44160-023-00276-9
 **ஒழுங்குறு பன்னிருமுகப் பட்டகம்** *(Regular dodecahedron)* அல்லது  **ஐங்கோணப் பன்னிருமுகப் பட்டகம்** *(pentagonal dodecahedron)* என்பது ஒரு பன்னிரண்டுமுக ஐங்கோணப் பட்டகம் ஆகும். இது ஒழுங்கான பன்னிரண்டு ஐங்கோண முகங்களுடன், மூன்று இடங்களில் ஒவ்வொரு உச்சிகளும் சேரும், சுலாபிலி(Schläfli) குறியீடு {5,3} கொண்ட பட்டகமாகும். இது ஐந்து வகைப் பிளேட்டானியத் திண்பொருள்களிலபொன்றாகும். இதில் 12 முகங்கள், 20 உச்சிகள், 30 விளிம்புகள், மற்றும் 160 மூலைவிட்டங்கள் (60 முகங்களாலான மூலைவிட்டங்கள் 100 இடைவெளி உடைய மூலைவிட்டங்கள்) அமையும்.

பருமானங்கள்
-----------

{\displaystyle r\_{u}=a{\frac {\sqrt {3}}{4}}\left(1+{\sqrt {5}}\right)\approx 1.401\,258\,538\cdot a} OEIS A179296A179296
ஒவ்வொரு பன்னிருமுகப் பட்டக முகப்புக்கும் தொடுகோட்டில் அமையும், உள்வரை வட்டத்தின் ஆரம்,

{\displaystyle r\_{i}=a{\frac {1}{2}}{\sqrt {{\frac {5}{2}}+{\frac {11}{10}}{\sqrt {5}}}}\approx 1.113\,516\,364\cdot a}
ஒவ்வொரு விளிம்பையும் தொடும் நடுவண் ஆரம், 

{\displaystyle r\_{u}=a\,{\frac {\sqrt {3}}{2}}\phi }
{\displaystyle r\_{i}=a\,{\frac {\phi ^{2}}{2{\sqrt {3-\phi }}}}}
{\displaystyle r\_{m}=a\,{\frac {\phi ^{2}}{2}}}
குறிப்பு: ஒழுங்குறு பன்னிருமுகப் பட்டக விளிம்பின் நீளம் ஒன்று எனக் கொண்டால்,, *ru* என்பது *ϕ* விளிம்பு நீளப் பருவகத்தின் வெளிவரை கந்த்தின் ஆரம்; *ri* என்பதுi *ϕ* வ்விளிம்பு நீள ஒழுங்குறு ஐங்காணத்தின் அப்போத்தெம் ஆகும்.

செங்கோண வீழல்கள்| மையப்படுத்தல் | உச்சி | விளிம்பு | முகப்பு |
| --- | --- | --- | --- |
| படிமம் |  |  |  |
| வீழல்
சீரொருமை | [[3]] = [6] | [2] | [[5]] = [10] |

மேற்கோள்கள்
-----------

1. ↑  Sutton, Daud (2002), *Platonic & Archimedean Solids*, Wooden Books, Bloomsbury Publishing USA, p. 55, ISBN 9780802713865 More than one of `|ISBN=` மற்றும் `|isbn=` specified (உதவி).

வெளியிணைப்புகள்
---------------

விக்கிமீடியா பொதுவகத்தில்,  
 ***Dodecahedron***   
என்பதின் ஊடகங்கள் உள்ளன. 

* Weisstein, Eric W. "Regular Dodecahedron", *MathWorld*.
* வார்ப்புரு:KlitzingPolytopes
* Editable printable net of a dodecahedron with interactive 3D view
* The Uniform Polyhedra
* Origami Polyhedra – Models made with Modular Origami
* Dodecahedron – 3-d model that works in your browser
* Virtual Reality Polyhedra The Encyclopedia of Polyhedra
	+ VRML#Regular dodecahedron
* K.J.M. MacLean, A Geometric Analysis of the Five Platonic Solids and Other Semi-Regular Polyhedra
* Dodecahedron 3D Visualization
* Stella: Polyhedron Navigator: Software used to create some of the images on this page.
* How to make a dodecahedron from a Styrofoam cube
* The Greek, Indian, and Chinese Elements – Seven Element Theory
**தொல்லியல் அருங்காட்சியகம், பழைய கோவா** இந்தியாவின் ஒன்றியப் பிரதேசமான கோவாவின், தென்கோவா மாவட்டத்தில் உள்ளது. 1964 ஆம் ஆண்டில் நிறுவப்பட்ட இந்த அருங்காட்சியகம் 1981-82 காலப்பகுதியில் ஏற்றுக்கொள்ளப்பட்டது. அசிசியின் சாந்த பிரான்சிசு தேவாலயத்தின் பெண்துறவியர் மடப் பகுதியில் அமைந்துள்ள இது 8 காட்சிக்கூடங்களைக் கொண்டுள்ளது. இங்கே வரலாற்றுக்கு முந்திய காலத்துப் பொருட்கள் முதல், வரலாற்றுக்காலத் தொடக்கம், மத்தியகாலம் வரையிலான காலப்பகுதிகளைச் சேர்ந்த பொருட்கள் வரை உள்ளன. இந்த அருங்காட்சியகத்தின் சிறப்பு இங்குள்ள போத்துக்கீசர் காலத்து அரும்பொருட்கள் ஆகும். ஆளுனர்கள், வைஸ்ராய்கள் ஆகியோரின் உருவப்படங்கள், மரச் சிற்பங்கள், தூண்கள், போதிகைகள், தபால்தலைகள் என்பன இங்குள்ள போத்துக்கீசர் காலத்துப் பொருட்களுள் அடங்கும்.

இவற்றையும் காண்க
----------------

* கடற்படை விமான அருங்காட்சியகம் (இந்தியா)
* கோவா அறிவியல் மையம்
* கோவா சித்ரா அருங்காட்சியகம்
* தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா
* மெழுகு உலகம் - மெழுகு அருங்காட்சியகமும் ஓவியக்கூடமும், கோவா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில்
**தொல்லியல் அருங்காட்சியகம், விக்ரம்சீலா** இந்தியாவின் பீகார் மாநிலத்தின் பகல்பூர் மாவட்டத்தில் உள்ள விக்கிரமசீலா என்னும் இடத்தில் அமைந்துள்ளது. இப் பகுதியில் செய்யப்பட்ட அகழ்வாய்வுகளின் போது கிடைத்த தொல்பொருட்களைக் காட்சிக்கு வைப்பதற்காக இந்த அருங்காட்சியகம் 2004 ஆம் ஆண்டில் நிறுவப்பட்டது. சிலுவை வடிவில் அமைந்த இரண்டு மாடிகளைக் கொண்ட இந்த அருங்காட்சியகக் கட்டிடத்தில் பாலர் காலத்து அரும்பொருட்கள் வைக்கப்பட்டுள்ளன. அளவுத்திட்டத்திற்கு அமையச் செய்யப்பட்ட, அகழ்வாய்வு செய்யப்பட்ட களத்தின் மாதிருயுரு ஒன்றும் இங்கே காட்சிக்கு வைக்கப்பட்டுள்ளது. 

நிலத்தளத்தில் பௌத்த, இந்து மதங்களைச் சேர்ந்த சிற்பங்கள் வைக்கப்பட்டுள்ளன. பௌத்த மதத்தைச் சேர்ந்த, புத்தர், போதிசத்வர், அவலோகிதேசுவரர், லோகநாதர், சம்பாலர், மரீசி, தாரா, அபராசிதர் ஆகியோரின் சிற்பங்களும், இந்துமதத்துக்குரிய, சிவா, பார்வதி, கணேசர், கார்த்திகேயர், சமுனா, மகிசாசுரமர்த்தனி, கிருட்டினர், சூரியன், திருமால் ஆகியோரின் சிலைகளும் இங்குள்ள சிற்பங்களில் அடங்குகின்றன. 

இவற்றைவிட, அணிகலன்களுக்குரிய மணிகள், பதக்கங்கள், மோதிரங்கள், களிமண்ணால் செய்யப்பட்ட விலங்குகள் மற்றும் பறவைகளின் உருவங்கள் மட்பாண்டங்கள் போன்றவற்றையும் இங்கே பார்க்கமுடியும்.

இதனையும் காண்க
--------------

* பிகார் அருங்காட்சியகம்
* தொல்லியல் அருங்காட்சியகம், புத்தகாயா
* நாளந்தா தொல்லியல் அருங்காட்சியகம்
* தொல்லியல் அருங்காட்சியகம், வைசாலி
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்களின் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2017-09-27 at the வந்தவழி இயந்திரம்
ஶ்ரீ மஹா வல்லப கணபதி தேவஸ்தானம் வட அமெரிக்காவில் உள்ளது. அமெரிக்காவில் நியூயார்க் நகரத்தில் உள்ள குயின்ஸ் 45-57 போவ்ன் தெருவில் ஶ்ரீ மஹா வல்லப கணபதி தேவஸ்தானம் அமைந்துள்ளது. நியூயார்க் நகரில் பல கோயில்கள் இருப்பினும் இந்த கணபதி கோயில் மிகவும் சிறப்பு வாய்ந்த கோயிலாக கருதப்படுகிறது. கோவில் கட்டிடக்கலை மற்றும் சடங்குகள் தென்னிந்திய பாரம்பரியத்தை பின்பற்றி அமைந்துள்ளது. ஶ்ரீ மகா வல்லப கணபதி அமெரிக்காவில் முதல் சமண கோவிலாக கருதப்படுகிறது.

வரலாறு
------

ஶ்ரீ மஹா வல்லப கணபதி தேவஸ்தானம், சாஸ்திரங்கள் படி 1977ஆம் ஆண்டு கட்டமைக்கப்பட்டது. அதே ஆண்டு சூலை 4ஆம் தேதி இக்கோயில் புனிதப்படுத்தப்பட்டது. சென்னையைச் சேர்ந்த ஶ்ரீ லா ஶ்ரீ பத்ரிமலை சுவாமிகள், கோயிலுக்கு இருபத்து மூன்று யந்திரங்களைத் தயாரித்து, அவற்றை நிறுவுவதற்கு முன்பு ஐந்து ஆண்டுகளாக பூஜை செய்தார். இது 2009ல் மறுபரிசீலனை செய்யப்பட்டது.

கட்டிடக்கலை
-----------

கோயில் கிராடைட் கற்களைப் பயன்படுத்திக் கட்டப்பட்டுள்ளது. கோபுர நுழைவாயில் வழியாக கோயிலுக்கு செல்லும் படி அமைந்துள்ளது. ஶ்ரீ மஹா வல்லப கணபதி சன்னதியில் பாலாஜி, ஹனுமான், மகாலட்சுமி மற்றும் ஶ்ரீநாகேந்திர சுவாமிகள் சிலைகளும் உள்ளன. உயர்ந்த கோபுரங்களையும் கொண்டுள்ளது.

அற்புதங்கள்
-----------

1995 ஆம் ஆண்டு செப்டம்பர் மாதம் ஶ்ரீ மஹா வல்லப கணபதி ஆலயத்தில் உள்ள விநாயகர் பால் குடிக்கும் அதிசயம் நிகழ்ந்ததாக கூறப்படுகிறது.

மேற்கோள்கள்
-----------

1. ↑  "Alagappa Alagappan, 88, Dies; Founded Hindu Temples Across U.S." 9 July 2018 அன்று பார்க்கப்பட்டது.
2. ↑  Reconsecration, With Bells, Saffron and Elephant, ANNE BARNARD
July 13, 2009, New York Times
**கதைக்குள் கதை** என்பது கதை ஒன்றின் போக்கின் போது இன்னொரு கதையைப் புகுத்தும் ஒரு முறையாகும். புதினங்கள், சிறுகதைகள், நாடகங்கள், தொலைக்காட்சி நிகழ்ச்சிகள், திரைப்படங்கள், கவிதைகள் போன்றவற்றில் இந்த உத்தி பயன்படுகின்றது.

நோக்கம்
-------

துணைக் கதைகள், வெறுமனே களிப்பூட்டுவதற்காகவோ அல்லது கதையின் நிகழ்வுகளுக்குத் தேவையான எடுத்துக்காட்டுகளைத் தருவதற்காகவோ பயன்படுகின்றன. மேற்கூறிய இரண்டு வழிகளிலும், துணைக்கதைகள், முதன்மைக் கதையில் வருகின்ற கதைமாந்தர்களைப் பொறுத்தவரை குறியீட்டு, உளவியல் முக்கியத்துவம் கொண்டவயாக அமைகின்றன. பெரும்பாலும் இரண்டு கதைகளுக்கும் இடையே ஒரு இணையான போக்குக் காணப்படும். துணைக் கதையில் வெளிப்படும் பொருள், முதன்மைக் கதையில் மறைபொருளாக உள்ள உண்மைகளை வெளிக்கொணரப் பயன்படும்.

பழைய இலக்கியங்களில்
-------------------

பழங்கால இந்தியாவின் இதிகாசங்களிலும், வேறுபல இலக்கிய வடிவங்களிலும் கதைக்குள் கதை சொல்லும் உத்தி தாராளமாகப் பயன்படுத்தப்பட்டு உள்ளதைக் காணலாம். மகாபாரதம், இராமாயணம் ஆகிய இதிகாசங்களையும், பஞ்சதந்திரத்தையும் இதற்கு எடுத்துக்காட்டாகக் கொள்ளலாம். ஆயிரத்தொரு இரவுகள் என்னும் நூலிலும் இந்த உத்தி கையாளப்பட்டு உள்ளது.

வெளியிணைப்புக்கள்
-----------------

* தமிழில் முழு மஹாபாரதம்
பாரன் தீவு எரிமலை

**பாரன் தீவு** (**Barren Island)**  என்பது இந்தியாவின், அந்தமான் நிகோபார் தீவுக்கூட்டத்தைச் சேர்ந்த ஒரு தீவாகும். இத்தீவு அந்தமான் கடலில் உள்ளது. இது அந்தமான் தீவுச் சங்கிளியின் கிழக்கில் தொலைவில் உள்ள ஒரு தீவாகும். இங்குதான் தெற்காசியாவிலேயே விழித்திருக்கும் ஒரே எரிமலை உள்ளது என உறுதி செய்யப்பட்டுள்ளது. இது ஆட்சிப்பகுதியின் தலைநகரான போர்ட் பிளேரில் இருந்து வடகிழக்காக 135 km (84 mi) தொலைவில் உள்ளது. இதில் உள்ள எரிமலை வெடிப்பு குறித்து முதல் பதிவு கி.பி. 1787 முதல் உள்ளது, அப்போதுமுதல் பத்துமுறைக்கு மேல் எரிமலை வெடித்துள்ளது. மிக அண்மையில் செப்டம்பர் 2010 மற்றும் சனவரி 2011 இல் வெடித்துள்ளது.

முதல் பதிவான 1787 க்கு பிறகு 1789, 1795, 1803–04, 1852 ஆகிய ஆண்டுகளில் வெடித்து, பின் அதற்குப்பிறகு ஏறக்குறைய ஒன்னரை நூற்றாண்டுகளாக தீவில் செயலற்று தூங்கிக்கொண்டிருந்த இந்த எரிமலை 1991 ஆண்டு வெடித்து ஆறு மாதங்கள் குமுறியபடி இருந்தது. பிறகு 1994–95 மற்றும் 2005–07 காலகட்டத்தில் வெடித்தது. பிறகு 2004 இந்திய பெருங்கடல் நிலநடுக்கத்தின்போது இதன் பங்கு இருந்த்தாக கருதப்படுகிறது.

இடம்
----

அந்தமான் தீவுகளில் உள்ள பாரன் தீவை காட்டும் வரைபடம்.
இந்த எரிமலைத் தீவு இந்திய பரிமிய நிலத்தட்டுகளின் விளிம்பின் மையத்தில் உள்ளது. 

தீவின் உச்சித் தோற்றப் படம்  

இத்தீவில் மனிதர்கள் யாரும் இல்லை.சிறிய எண்ணிக்கையிலான ஆடுகள், பறவைகள், பழ வௌவால்கள் போன்ற வௌவால்கள், எளி போன்ற கொறிணிகள் காணப்படுகின்றன.

மேற்கோள்கள்
-----------

1. ↑  "Barren Island". *Global Volcanism Program*. சிமித்சோனிய நிறுவனம்.
2. ↑  Jørgen S. Aabech. "Barren Island, Andaman Islands, Indian Ocean". June 2013 அன்று பார்க்கப்பட்டது. Check date values in: `|accessdate=` (உதவி)
3. ↑  "Scientific Expedition to Barren Island (Andaman Islands, Indian Ocean)". 2003. 2 ஏப்ரல் 2012 அன்று மூலதளத்திலிருந்து பரணிடப்பட்டது எடுக்கப்பட்டது. June 2013 அன்று பார்க்கப்பட்டது. Check date values in: `|accessdate=` (உதவி)
**தொல்லியல் அருங்காட்சியகம், சாரநாத்**, இந்தியாவின் உத்தரப் பிரதேச மாநிலம், வாரனாசி மாவட்டத்தில் உள்ள சாரநாத்தில் அமைந்துள்ள ஒரு அருங்காட்சியகம் ஆகும். இந்தியத் தொல்லியல் ஆய்வகத்தின் மிகப் பழைய தொல்லியல்கள அருங்காட்சியகம் இதுவேயாகும். 

அகழ்வாய்வுகள் மேற்கொள்ளப்பட்ட சாரநாத்துக்கு அருகில் அருங்காட்சியகம் ஒன்றை அமைக்கும் முடிவு 1904 ஆம் ஆண்டில் எடுக்கப்பட்டது. 1910 ஆம் ஆண்டில் இங்கு கிடைத்த அரும்பொருட்களைக் காட்சிக்கு வைப்பதற்கும், ஆய்வு செய்வதற்குமாகப் புதிய கட்டிடம் கட்டி முடிக்கப்பட்டது. இந்த அருங்காட்சியகத்தில் ஐந்து காட்சிக்கூடங்களும், இரண்டு விறாந்தைகளும் உள்ளன. இங்குள்ள அரும்பொருட்கள் கிமு மூன்றாம் நூற்றாண்டு முதல் கிபி 12 ஆம் நூற்றாண்டு வரையான காலப்பகுதிகளைச் சேர்ந்தவை. 

இங்குள்ள காட்சிக் கூடங்கள் அவை கொண்டுள்ள அரும் பொருட்களின் தன்மையையொட்டிப் பெயரிடப்பட்டுள்ளன. இவை, ததகதா, திரிரத்னா, சாக்கியசிம்ம, திரிமூர்த்தி, அசுத்தோசு என்பன. விறாந்தைகள் வாஸ்துமண்டன, சில்பரத்தின என்னும் பெயர்கள் கொண்டவை.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

மேற்கோள்கள்
-----------

1. ↑  "Museum - Sarnath". 2017-10-17 அன்று மூலம் பரணிடப்பட்டது. 2009-03-27 அன்று பார்க்கப்பட்டது.
**கிறித்தோபர் வான் பியூரர் ஐமண்டார்ப்** ( Christoph von Fürer-Haimendorf 22 சூன் 1909–11 சூன் 1995)
என்பவர் ஆத்திரிய நாட்டைச் சேர்ந்த மாந்தவியல் ஆய்வறிஞர் மற்றும் நூலாசிரியர் ஆவார்.

இளமைக்காலம்
-----------

ஆத்திரியாவில் வளமான குடும்பத்தில் பிறந்த கிறித்தோபர் மாந்தவியல் மற்றும் புதைபொருள் ஆய்வியல் ஆகியவற்றை இளமையில் கற்றார். இரவீந்திரநாத் தாகூர் பற்றிய வாழ்க்கை வரலாறு அவருடைய படைப்புகள் ஆகியவற்றைப் படித்தார்.

பணிகள்
------

1936 இல் இந்தியாவுக்கு வந்து நாகர்கள் வாழ்க்கை மொழி நாகரிகம் போன்றவற்றை ஆய்வு செய்தார். இதன்பொருட்டு அந்தப் பகுதி நாகர்களுடன் வாழ்ந்து பழகி அவர்களுடைய மொழியையும் கற்றுக் கொண்டார்.

மேலும் வடகிழக்கு இந்தியாவிலும் தெலுங்கானாவிலும் நேப்பாளத்திலும் தங்கி அந்தப் பகுதி மலைவாழ் மக்களை பற்றிய ஆய்வுகளை மேற்கொண்டார்.

அசாம் மக்களின் வாழ்க்கை, அங்குள்ள சமூக இயக்கங்கள் பற்றியும் ஆய்வுகள் செய்தார்.

எழுதிய நூல்கள்
--------------

* தன் வரலாறு
* இமாலய காட்டுமிரான்டிக் காலம்
* ஆந்திரப் பிரதேச கோன்டர்கள்
* திபெத்திய நாகரிக மறுமலர்ச்சி
* இந்தியாவின் மலைவாழ் மக்கள்
* தெற்காசிய சமூகங்கள் --விழுமியங்களும் சமூகக் கட்டுப்பாடுகளும்.
* நாகலாந்து பற்றிய மாந்தவியலாளரின் கருத்துக்கள்

மேற்கோள்
--------

1. ↑
கர்டர் மற்றும் டிாிபீல்டின் (Hurter & Driffield) கதிர் செறிவு வரைபடம்
இரா. கண்டின் (R. Hunt's) கதிர் செறிவு வரைபட விளக்கம்[1]
**கதிர் செறிவு வரைபடம்** (**actinograph**) என்பது ஒளியின் அளவை அளக்கப் பயன்படுகிறது. இதன் மூலம் புகைப்படத்தில், எந்த அளவிற்கு ஒளியைக் காட்ட வேண்டும் என்பது கணிக்கப்படுகிறது. அதாவது ஒளிப்படத்துறையில், இடத்திற்கு ஏற்றாற் போல் ஒளிச்செறிவின் அளவை நிர்ணயிக்க உதவுகிறது.

ஆரம்ப கால கதிர் செறிவு வரைபடங்கள் 24 மணி நேரமும் பதிவிடப்பட்டன. சுழலும் புகைப்படச் சுருளில் வரைபடமானது வரையப்பட்டது. அரச கார்ன்வெல் தொழிற்நுட்ப கழகத்தில் (Royal Cornwall Polytechnic Society) 1845 ஆம் ஆண்டு இராபர்ட் கண்ட் இப்படத்தைப் பற்றி விளக்கியுள்ளார்.[2]

1888 ல் பெர்டினன்ட் கர்டர் (Ferdinand Hurter) மற்றும் வெரோ சார்லசு டிாிபீல்டு (Vero Charles Driffield) ஆகியோர் சூரிய ஒளியின் திறனையும், புகைப்படக்கருவியின் துளையை எவ்வளவு நேரம் திறக்க வேண்டும் என்பதையும் அளக்கும் கருவியை உருவாக்கி, அதற்குக் காப்புரிமை பெற்றனர். 
இவை முதலில் நழுவு சட்டங்களாக மட்டுமே வடிவமைக்கப்பட்டன. பின்னரே வரைப்படத்தாள் இணைக்கப்பட்டது.

1911 ல் ஆர்தர் வில்லியம் கிளைடென் (Arthur William Clayden) இக் கருவியை வானிலையியலர்களும் பயன்படுத்தும் வண்ணம் வடிவமைத்தார். கதிர்வீசலில் ஏற்படும் மாற்றத்தைப் பதிவிட மற்றும் கண்காணிக்க இக் கருவி பயன்படுத்தப்பட்டது.[3]

மேலும் பார்க்க
--------------

* கதிர் செறிவு அளவி

மேற்கோள்கள்
-----------

1. ↑  John Timbs, *The Year-book of Facts in Science and Art,* London: Simpkin, Marshall, and Co. 1846
2. ↑  Klaus Hentschel, *Mapping the Spectrum: Techniques of Visual Representation in Research and Teaching*, Oxford University Press, 2002, ISBN 0-19-850953-7.
3. ↑  The actinograph: An instrument for observing and recording changes in radiation (April 1911) Quarterly Journal of the Royal Meteorological Society **37** no. 158, pp, 163–168
**மேலதிக்கான்** என்ற ஊர் தமிழ்நாட்டில், திருவண்ணாமலை மாவட்டத்தில் , திருவண்ணாமலை நகராட்சிக்கு உட்பட்ட ஒரு பகுதி ஆகும். இவ்வூர் திருவண்ணாமலை நகரத்தில் இருந்து 2.6 கி. மீ தொலைவில் உள்ள ஒரு முக்கிய பகுதியாகும். இவ்வூர் தமிழ்நாட்டின் தலைநகரம், சென்னையில் இருந்து 185 கி. மீ தொலைவில் உள்ள ஒரு முக்கிய பகுதியாகும். இப்பகுதி திருகோவிலூர் சாலையில் (சித்தூர்-கடலூர் சாலை) NH 234A என்ற இடத்தில் உள்ளது.

மக்கள் தொகை
-----------

திருவண்ணாமலை நகர்ப்புறத்திற்கு அருகில் மேலதிக்கான் 5000 க்கும் அதிகமான மக்கள் தொகை கொண்டது. மெலடிக்கனுக்கான ஒரு ரயில் நிலையம் "மேலதிக்கான் - சாரோன்" என்று அழைக்கப்படுகிறது. மேலதிக்கான் ரயில் நிலையம் "மேலதிக்கான் - சாரோன்" என்று அழைக்கப்படுகிறது.

அருகிலுள்ள நகரங்கள் மற்றும் பஞ்சாயத்து தூரத்தில் உள்ளன திருவண்ணாமலை (2.9 கி. மீ), Thenmathur (3.3 கி. மீ.), எனவே.Kilnachipattu (3.4 கி. மீ.), Chinnakangiyanur (3.8 கி. மீ.), Nallavanpalayam (4.3 கி. மீ.) அருகிலுள்ள நகரங்கள் திருவண்ணாமலை (2.6 கி. மீ), Thandrampet (15.3 கிமீ), Thurinjapuram (19.9 கி. மீ.), Keelpennathur (21.8 கி.மீ.)
**கே. எஸ். சௌந்தரம்** (K. S. Soundaram) ஒரு இந்திய அரசியல்வாதியும், முன்னாள் மக்களவை உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் சார்பில் திருச்செங்கோடு மக்களவைத் தொகுதியில் போட்டியிட்டு இந்தியாவின் 10 ஆவது மக்களவைக்கு அனுப்பி வைக்கப்பட்டவர் ஆவார். இவர் ஒரு கவிஞரும், ஆராய்ச்சியாளரும் ஆவார்.

ஆரம்ப கால வாழ்க்கை
------------------

ஈரோடு மாவட்டத்தில் 1946 ஜூன் 2 ஆம் தேதி பிறந்த கே.எஸ்.சவுந்தரம் திருச்சிராப்பள்ளியின் சீதலட்சுமி ராமசாமி கல்லூரியில் பயின்றார்; பூ. சா. கோ கலை மற்றும் அறிவியல் கல்லூரி மற்றும் பாரதியார் பல்கலைக்கழகம் ஆகியவற்றில் பயின்றுள்ளார். அவர் முதுகலைப் பட்டமும், ஆய்வியல் நிறைஞர் பட்டமும் முடித்துள்ளார். முனைவர் பட்ட ஆய்வறிக்கையின் தலைப்பு கலித்தொகையில் உள்ள நாடக அம்சங்கள் என்பதாகும்.

தொழில்
------

சௌந்தரம் தமிழ் இலக்கியம் குறித்த தனது ஆராய்ச்சிப் பணிகளுக்காக அறியப்பட்டவர். 1972 ஆம் ஆண்டில், அவர் அகில இந்திய அண்ணா திராவிட முன்னேற்றக் கழகத்தின் (அதிமுக) உறுப்பினரானார், மேலும் எம்.ஜி.ராமச்சந்திரன் மற்றும் ஜெ.ஜெயலலிதா ஆகியோரை அவரது உத்வேகத்திற்குரிய முன்னோடிகள் என்று மேற்கோளிட்டுள்ளார். அவர் போட்டியிட்ட 1991 இந்திய பொதுத் தேர்தலில் இருந்து திருச்செங்கோடு தொகுதியில் அதிமுக சார்பில் போட்டியிட்ட போது 5,21,580 வாக்குகள் பெற்றார். அவருக்கு அடுத்தபடியாக வந்த கே. பி. ராமலிங்கம் திராவிட முன்னேற்றக் கழக வேட்பாளர் 2,07,099 வாக்குகள் பெற்றார். அவர் வெற்றி பெற பெற்ற வாக்குகள் அந்த தேர்தலில் ஒரு தனிநபர் பெற்ற அதிகபட்ச வாக்குகளாகும். மேலும் அவரது வெற்றிக்கான வித்தியாசமான 3,14,481 வாக்குகள் என்பது தென்னிந்தியாவில் அந்த பொதுத் தேர்தலில் அதிகபட்சமாக இருந்தது.

தனிப்பட்ட வாழ்க்கை
------------------

சௌந்தரம், 9 ஜூன் 1969 இல். ஆர். ஆறுமுகம் என்ற பேராசிரியரை மணந்தார். இவர்களுக்கு இரண்டு மகன்கள் உள்ளனர்.

குறிப்புகள்
-----------

1. 1 2 3  "Members Bioprofile: Soundaram, Dr. (Smt.) K.S." மக்களவை (இந்தியா). 30 November 2017 அன்று பார்க்கப்பட்டது.
2. ↑  "Statistical Report on General Elections, 1991 to the Tenth Lok Sabha" (PDF). இந்தியத் தேர்தல் ஆணையம். p. 365. 30 November 2017 அன்று பார்க்கப்பட்டது.
**ஹுத் ஹுத் புயல்** என்பது 2014 ஒக்டோபரில் வங்காள விரிகுடாவில் அந்தமானுக்கு அருகே உருவான புயலாகும். அந்தமானில் உருவான காற்றழுத்தத் தாழ்வு மண்டலம் படிப்படியாக வலுவடைந்து புயலாக மாறியது. அந்தமானுக்கு அருகேயுள்ள லாங் தீவுக்கு அருகில் நிலைகொண்ட இந்தப் புயலானது மேற்கு, வட மேற்காக நகர்ந்து, இந்தியாவின் கிழக்குக் கடற்கரையைக் கடந்த ஒரு வெப்ப மண்டலப் புயலாகும். 2014 இல் வடக்கு இந்தியப் பெருங்கடலில் உருவான மிக பலம் வாய்ந்த புயலாகும்.

இது ஒக்டோபர் 12 அன்று முற்பகல் ஆந்திராவின் விசாகப்பட்டினத்திற்கும் ஒடிசாவின் கோபால்பூருக்கும் இடையில் கரையைக் கடக்கும் என எதிர்பார்க்கப்பட்டது. இதனையடுத்து ஆந்திரா மற்றும் ஒடிசா மாநிலங்களில் புயல் எச்சரிக்கை விடுக்கப்பட்டது.

இப்புயலுக்குரிய *ஹுத் ஹுத்* என்ற பெயர் ஓமானின் பரிந்துரைக்கேற்ப வைக்கப்பட்டுள்ளது. அராபிய மொழியில் இது ஓர் பறவையைக் குறிக்கிறது.

ஞாயிறு, அக்டோபர் 12, 2014 அன்று ஹுத் ஹுத் புயல் ஆந்திராவின் விசாகப்பட்டினம் அருகே கரையை கடந்தது என இந்திய வானிலை ஆய்வு மையம் அறிவித்துள்ளது. இதனால், ஆந்திர கடலோர மாவட்டங்களில் கனமழை பெய்தது.

உயிரிழப்பு
----------

இதுவரை புயலின் தாக்கத்தால் ஆந்திராவில் 26 பேர் பலியானதாகவும் 170 பேரைக் கானவில்லை எனவும் அறிவிக்கப்படுகின்றது. ஆந்திராவின் ஸ்ரீகாகுளம் மற்றும் விசாகப்பட்டினத்தில் மூவரும், ஒடிசா புரி மற்றும் கேந்தரப்பா மாவட்டங்களில் இருவரும் உயிரிழந்துள்ளனர்.

புயல் உருவாக்கம்
----------------

புயலின் பாதை
தாழ்ந்த காற்றழுத்தம் உருவானதன் காரணமாக அந்தமான் கடல் பகுதிக்கு மேலாக ஒக்தோபட் 6 ந் திகதி தாழமுக்கம் கொண்டது இது படிப்படியா உக்கிரமடைந்து ஒக்தோபர் 7ந் திகதி காற்றழுத்தமாக உருப்பெற்றது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-10-10 அன்று மூலம் பரணிடப்பட்டது. 2014-10-09 அன்று பார்க்கப்பட்டது.
2. ↑
3. ↑
4. ↑
5. ↑  வீரகேசரி, இலங்கை தினசரி (15. அக்டோபர் 2014), கொழும்பு
6. ↑  வீரகேசரி, இலங்கை தினசரி (13. அக்டோபர் 2014), கொழும்பு
7. ↑  "Tropical Weather Outlook for North Indian Ocean Issued at 0600 UTC of October 6, 2014". India Meteorological Department. 12 டிசம்பர் 2021 அன்று மூலம் பரணிடப்பட்டது. 7 October 2014 அன்று பார்க்கப்பட்டது.
**ஆத்தூர் காய நிர்மலேசுவரர் கோயில்** தமிழ்நாட்டில் சேலம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் சேலம் மாவட்டத்தில் ஆத்தூர் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக காயநிர்மலேசுவரர் உள்ளார். இறைவி அகிலாண்டேசுவரி ஆவார். வசிஷ்டருக்கு ஜோதி வடிவாக இறைவன் காட்சியளித்ததால் இத்தலத்தினை அக்னித் தலம் என்று கூறுகின்றனர். பிரதோஷம், சிவராத்திரி, சோம வார விரதங்கள் உள்ளிட்ட பல விழாக்கள் நடத்தப்படுகின்றன.

அமைப்பு
-------

கிழக்கு நோக்கிய நிலையில் ஐந்து நிலை ராஜ கோபுரம் உள்ளது. முகப்பு மண்டபத்தினை அடுத்து நந்தி உள்ளது. இக்கோயிலில் பல விநாயகர்கள், பஞ்சபூதத் தலங்களில் அருளும் இறைவன், இறைவி, வள்ளி தெய்வானையுடன் முருகன், சதுர் புஜ பைரவர், அஷ் புஜ பைரவர், சுவர்ண ஆகார்ஷன பைரவர், மகாலட்சுமி, சரசுவதி, தட்சிணாமூர்த்தி, லிங்கோத்பவர், பிரம்மா, துர்க்கை, ஐயப்பன், சூரியன், சனீசுவரன், நாகர்கள் உள்ளனர். அனுமன் சன்னதியும் உள்ளது. தீபாராதனையின்போது தீபத்தின் ஒளி லிங்கத்திருமேனியின் மேல் அழகாகக் காட்சியளிக்கிறது.

வரலாறு
------

வசிஷ்டர் இங்கு தவம் செய்தபோது பல சோதனைகளைச் சந்திக்கவேண்டியிருந்தது. பூவும் நீரும் கொண்டு சிவ பூசை செய்தால் அந்த சோதனைகளைக் கடக்கலாம் என நாரதர் கூறியதன் அடிப்படையில் வசிஷ்ட நதி என்னும் நதியை உண்டாக்கினார் வசிஷ்டர். பூசை செய்ய சரியான இடம் தேடியபோது ஒரு இடத்தில் கால் தடுக்கிடவே அங்கு ஒரு லிங்கத் திருமேனியை அவர் கண்டார். அதை வைத்து பூசை செய்ய ஆரம்பித்தபோது கால் இடறியதால் ஏற்பட்ட பின்னத்தைக் கண்டார். அவர் சற்று யோசிக்கவே அதனை வைத்து பூசை செய்யலாம் என்று ஒரு அசரீரி எழுந்தது. ஆராதனையை முடித்துப் பார்த்தபோது ஒளிப்பிழம்பு தோன்றி அதைத் தொடர்ந்து லிங்கத் திருமேனியைக் கண்டபோது அந்த பின்னம் இல்லாமல் போனதை அறிந்தார். லிங்கத்தில் இருந்த குறையை நீக்கி இறைவன் காட்சி தந்ததால் காய நிர்மலேசுவரர் என மூலவர் அழைக்கப்பட்டார்.

மேற்கோள்கள்
-----------

1. 1 2 3 4   அருள்மிகு காயநிர்மலேசுவரர் திருக்கோயில், தினமலர் கோயில்கள்
**ஹுலக் கிப்பான்** அல்லது **வெள்ளைப் புருவக் குரங்கு** (Hoolock gibbon) என்பது கிப்பன் குடும்பத்தைச் சேர்ந்த ஒரு முதனி விலங்கினம் ஆகும். இவை வங்கதேசம், வடகிழக்கு இந்தியா, தென்மேற்கு சீனா ஆகிய இடங்களில் காணப்படுகிறது. இவைதான் இந்தியாவில் காணப்படும் ஒரே வாலில்லா குரங்கு ஆகும். இதுவே மிசோராமின் மாநில விலங்காகும்.

விளக்கம்
--------

கிப்பன் இனங்களில் இது இரண்டாவது பெரிய கிப்பன் ஆகும். இவை 60 முதல் 90 செமீ அளவுவரை வளரக்கூடியவை. 6 முதல் 9 கிலோ எடை இருக்கும். ஆண் பெண் இரண்டும் ஒரே அளவு கொண்டவை. ஆனால் அவை நிறத்தால் கணிசமாக வேறுபடுகின்றன. ஆண் கிப்பன்கள் கருப்பு நிறத்திலும், ஆங்காங்கே பழுப்பு நிறம் கொண்டும் காணப்படும். பெண் குரங்குகள் சாம்பல் கலந்த பழுப்பு நிறத்திலும், மார்பு கழுத்து ஆகியவை அடர் நிறத்தில் இருக்கும். ப வெள்ளை நிற வளையங்கள் அவற்றின் கண்கள், வாய் ஆகியவற்றை சுற்றி இருக்கும். புருவங்களும் வெள்ளை நிறத்தில் இருக்கும் முகத்தில் முகமூடி அணிந்தது போன்ற தோற்றத்தைக் கொடுக்கும்.

இந்தியாவில் காணப்படும் இடங்கள்
------------------------------

இவை வடகிழக்கு இந்தியாவில் பிரம்மபுத்ராவின் தெற்கு, திபாங் ஆற்றின் கிழக்குக்கு இடைபட்ட பகுதிகளில் காணப்படுகின்றன. இந்த பகுதிகளில் இந்தியவின் ஏழு வடகிழக்கு மாநிலங்களான அருணாச்சல பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா ஆகியவை அடங்கும்.

நடத்தை
------

மற்ற கிப்பன்கள் போலவே இவை பகலாடிகள் ஆகும். இதற்கு வளையத்தக்க தோள்பட்டை இருப்பதால் கைகளை நன்கு அசைக்க முடியும். இதன் நீண்ட கைகள் கொக்கிபோல மரக்கிளைகளைப் பிடித்துக் கொள்ளும். ஒரு கையினால் ஒருகிளையை பிடித்துகொண்டு ஊசலாடிக்கொண்டே மறுகையால் இன்னொரு கிளையை பிடித்துக் கொள்ளும். ஆண் பெண் இணையாகவோ, குடும்பமாகவோ வாழ்கின்றன. இவற்றின் முதன்மை உணவு பழங்கள், பூச்சிகள், இலைகள் ஆகும்.
பெண் குரங்குகள் சூல் கொண்டு ஏழுமாதம் கழித்து குட்டிகளை ஈனுகின்றன. குட்டிகளின் முடிகள் பால் வெள்ளை அல்லது சாம்பல்பழுப்பு நிறத்தில் இருக்கும். ஆறு மாதங்களுக்கு பின்னர் ஆண் குரங்குகள் நிறம் கொஞ்சம் கொஞ்சமாக கருப்பாக மாறத்துவங்கும். பெண் குரங்குகள் தனது வாழ்நாள் முழுவதும் சாம்பல்பழுப்பு நிறத்தில் இருக்கும் ஒன்பது ஆண்டுகளுக்கு பிறகு, நன்கு முதிர்ந்து முடிகள் அதன் இறுதி நிறத்தை அடைகிறது. காடுகளில் இவற்றின் வாழ்நாள் சுமார் 25 ஆண்டுகள்.

மேற்கோள்கள்
-----------

1. ↑  வார்ப்புரு:MSW3 Primates
2. ↑  Mootnick, A.; Groves, C. P. (2005). "A new generic name for the hoolock gibbon (Hylobatidae)". *International Journal of Primatology* **26** (26): 971–976. doi:10.1007/s10764-005-5332-4.
3. ↑  Choudhury, A.U. (1987) Notes on the distribution and conservation of Phayre’s leaf monkey and Hoolock gibbon in India. *Tigerpaper* 14(2): 2-6
4. ↑  Choudhury, A.U. (2006) The distribution and status of hoolock gibbon, *Hoolock hoolock*, in Manipur, Meghalaya, Mizoram, and Nagaland in Northeast India. *Primate Conservation* 20: 79-87
**அண்ணா நகர்** (*Anna Nagar*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°55′17.8″N 78°08′39.5″E﻿ / ﻿9.921611°N 78.144306°E﻿ / 9.921611; 78.144306 (அதாவது, 9.921600°N, 78.144300°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 153 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, செல்லூர் தல்லாகுளம், கோரிப்பாளையம், வண்டியூர், கருப்பாயூரணி ஊராட்சி, கே. கே. நகர், செனாய் நகர் மற்றும் சின்ன சொக்கிகுளம் ஆகியவை அண்ணா நகர் பகுதிக்கு அருகிலுள்ள முக்கிய ஊர்களாகும்.

அண்ணா நகர் பகுதியிலிருந்து சுமார் 4 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் அமைந்துள்ளது. மதுரை - ஆரப்பாளையம் பேருந்து நிலையம் சுமார் 5.5 கி.மீ. தூரத்தில் அமைந்திருக்கிறது. இங்கிருந்து சுமார் 5 கி.மீ. தூரத்தில் மதுரை - பெரியார் பேருந்து நிலையம் உள்ளது. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 4.5 கி.மீ. தூரத்தில் அமையப் பெற்றுள்ளது. அண்ணா நகர் பகுதியிலிருந்து சுமார் 17 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.

அம்பிகா மகளிர் கலை மற்றும் அறிவியல் கல்லூரி என்ற தனியார் கல்லூரி ஒன்று அண்ணா நகரில் இயங்கி வருகிறது.

தனியார் மருத்துவமனைகளான அரவிந்த் கண் மருத்துவமனை இனியா மருத்துவமனை மற்றும் கே ஆர் எஸ் நியூ லைஃப் மருத்துவமனை ஆகியவை அண்ணா நகர் பகுதியில் சேவைகள் புரிந்து வருகின்றன.

தமிழகத்தில் குறைந்த அளவில் காய்கனிகளை உற்பத்தி செய்யும் குறு விவசாயிகளும், வேளாண்துறை அனுமதியுடன் நேரிடையாக விற்பனை செய்யும் பொருட்டு ஆரம்பிக்கப்பட்ட உழவர் சந்தைகளில் முதலாவது மதுரை அண்ணா நகர் உழவர் சந்தை என்பது குறிப்பிடத்தக்கது. இந்திய உணவு பாதுகாப்பு மற்றும் தர நிர்ணய ஆணையம், அண்ணா நகரிலுள்ள, மறுசீரமைக்கப்பட்ட புதிய மற்றும் சுத்தமான காய்கனிகள் விற்பனை செய்யும் உழவர் சந்தைக்கு, 2024 ஆம் ஆண்டு ஆகத்து பத்தாம் நாள் வரை செல்லுபடியாகும் தரச் சான்றிதழ் வழங்கிச் சிறப்பித்துள்ளது.

அண்ணா நகர் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள்
-----------

1. ↑  "Welcome to Ambiga College". *ambigacollege.com*. 2022-12-28 அன்று பார்க்கப்பட்டது.
2. ↑  "Madurai". *Aravind Eye Care System*. 2022-12-28 அன்று பார்க்கப்பட்டது.
3. ↑  "Iniya Hospital". *iniyahospital.com*. 2022-12-28 அன்று பார்க்கப்பட்டது.
4. ↑  "KRS". *krsnulife.com*. 2022-12-28 அன்று பார்க்கப்பட்டது.
5. ↑  செ.சல்மான் பாரிஸ், குருபிரசாத். "உழவர் சந்தைகள் எப்படி செயல்படுகின்றன? ஸ்பாட் விசிட்". *Vikatan*. 2022-12-28 அன்று பார்க்கப்பட்டது.
6. ↑  Staff Reporter (2022-08-13). "TN's first Uzhavar Sandhai gets FSSAI certification". *The Hindu* (ஆங்கிலம்). 2022-12-28 அன்று பார்க்கப்பட்டது.